《题滕奉使祠》
宋代·姚孝锡

本期苏郑共扬镳，不意芝兰失后凋。遗老祇今犹涕泪，后生无复识风标。

西陉雁度霜前塞，滹水樵争日暮桥。追想生平英伟魄，凌云一笑岂能招。

作者简介：徐州丰县人，字仲纯，号醉轩。徽宗宣和六年进士。授代州兵曹。金兵侵雁门，州将议以城降，孝锡投床大鼾，略不为意。后脱身移居五台，不仕。善治生，积粟至数万石，遇岁饥，尽出以赈贫乏，多全活。中年后，以家事付诸子，日与宾朋纵吟山水诗酒间。卒年八十三。有《鸡肋集》。